Matti Heikkinen

Matti Topias Heikkinen (s. 19. joulukuuta 1983 Kajaani) on suomalainen maastohiihtäjä ja hiihdon maailmanmestari sekä vuoden 2022 syyskuusta vuoden 2024 syyskuuhun Suomen Olympiakomitean huippu-urheiluyksikön johtaja.

Heikkinen edusti vuonna 2019 päättyneellä urallaan Kainuun Hiihtoseuraa, Joutsan Pommia ja Vantaan Hiihtoseuraa ja häntä valmensi Toni Roponen.

Heikkisen uran suurin saavutus on kultamitali 15 kilometrin perinteisen hiihtotavan kilpailussa Oslon MM-kilpailuissa 2011http://www.hs.fi/urheilu/mmhiihto/artikkeli/Matti+Heikkiselle+MM-kultaa/1135264184290. Viitattu 1.3.2011.. Vuoden 2009 MM-kisoissa Liberecissä hän saavutti pronssia 15 kilometrin perinteiselläSensaatio: Matti Heikkinen hiihti pronssia ja 4 × 10 kilometrin viestissä. Lahden MM-kilpailuissa 2017 hän sai pronssia 50 kilometrin vapaan hiihtotavan kilpailussa.

 Ura 
Heikkinen aloitti hiihtoharrastuksen 9-vuotiaana ja pelasi lisäksi pesäpalloa 14-vuotiaaksi saakka.Pitkään pesäpalloillut Matti Heikkinen teki vuoden läpimurron Nuorten MM-kilpailuissa hän sijoittui parhaimmillaan seitsemänneksi 10 kilometrin perinteisen hiihtotavan kilpailussa Sollefteåssa 2003.
Heikkinen ilmoitti 2019 Seefeldin MM-kisojen jälkeen lopettavansa hiihtouransa kuluvan kauden päätteeksi.https://www.is.fi/maastohiihto/art-2000006022115.html

 Arvokilpailut 
Heikkinen saavutti Liberecin MM-kilpailuissa 2009 pronssia 15 kilometrin perinteisen hiihtotavan kilpailussa. Hän kukisti neljänneksi sijoittueen Kris Freemanin 1,3 sekunnilla. Kyseessä oli Suomen mieshiihdon ensimmäinen arvokisamitali kymmeneen vuoteen. Lisäksi hän hiihti avausosuuden pronssia saaneessa Suomen viestijoukkueessaViestimiehet venyivät hiihdon MM-pronssille, oli yhdestoista yhdistelmäkilpailussa ja 37:s 50 kilometrillä. Vancouverin olympialaisissa 2010 hän oli viestissä viides ja 15 kilometrin vapaan hiihtotavan kilpailussa 39:s. Yhdistelmäkilpailun hän keskeytti.

Heikkinen voitti 15 kilometrin perinteisen hiihtotavan maailmanmestaruuden Oslon MM-kilpailuissa 2011. Hän johti kilpailua 10 kilometrin väliajoista alkaen ja voitti toiseksi sijoittuneen Eldar Rønningin lopulta 13,3 sekunnilla. Ennen maailmanmestaruuttaan Heikkinen ei ollut voittanut yhtään Suomen-mestaruutta. Yhdistelmäkilpailussa Heikkinen oli 18:s ja Suomi viestissä neljäs. Val di Fiemmen MM-kilpailuissa 2013 hän sijoittui 15 kilometrin vapaan hiihtotavan kilpailussa 12:nneksi, yhdistelmäkilpailussa 17:nneksi, 50 kilometrin perinteisellä 25:nneksi ja viestissä viidenneksi.

Heikkinen sijoittui 2014 Sotšin olympialaisissa 50 kilometrin vapaan yhteislähtökilpailussa 15:nneksi, 15 kilometrin perinteisellä 20:nneksi, yhdistelmäkilpailussa 39:nneksi ja viestissä kuudenneksi. Falunin MM-kilpailuissa 2015 hän oli yhdistelmäkilpailussa kuudestoista, 50 kilometrin perinteisellä 20:s, 15 kilometrin vapaalla 21:s ja viestissä kahdeksas.

Heikkinen saavutti Lahden MM-kilpailuissa 2017 pronssia 50 kilometrin vapaan hiihtotavan yhteislähtökilpailussa. Hän hävisi kultaa voittaneelle Alex Harveylle 1,4 sekuntia.Matti Heikkiselle pronssia!. 15 kilometrin perinteisen hiihtotavan kilpailussa hän oli yhdestoistaKultajuhlaa Lahdessa! Iivo Niskanen on 15 kilometrin maailmanmestari! ja yhdistelmäkilpailussa sijalla 18Heikkinen ratkaisusta: Lyötiin kuin vierasta sikaa. Yhdistelmäkisassa hänen voimansa olivat huvenneet, kun hän oli yrittänyt vastata kärjen vauhtiin. Lisäksi Heikkinen hiihti ankkuriosuuden Suomen viidenneksi sijoittuneessa viestijoukkueessa.Suomen raivokas taisto päättyi katastrofiin, Norjan lyömätön kultaputki jatkuu Kilvasta muistetaan lähinnä hänen kaatumisensa loppukirikamppailussa. Pyeongchangin olympialaisissa 2018 hän oli 15 kilometrin vapaan hiihtotavan väliaikalähdössä kymmeneshttps://yle.fi/urheilu/3-10078256, yhdistelmäkisassa 21:s, 50 kilometrin perinteisen yhteislähtökilpailussa 25:s ja viestissä neljäs. Seefeldin MM-kilpailuissa 2019 hän sijoittui 50 kilometrin vapaan hiihtotavan kilpailussa 11:nneksi, yhdistelmäkilpailussa 12:nneksi ja viestissä neljänneksi.

 Maailmancup 
Heikkinen sijoittui maailmancupin osakilpailussa ensimmäisen kerran kymmenen parhaan joukkoon oltuaan yhdeksäs 15 kilometrin perinteisen hiihtotavan kilpailussa Lahdessa maaliskuussa 2008. Joulukuussa 2008 hän oli samalla sijalla 30 kilometrin vapaan hiihtotavan yhteislähtökilpailussa La Clusaz’ssa ja kuudes Davosissa 15 kilometrin perinteisen hiihtotavan kilpailussa. Ensimmäisen palkintokorokepaikkansa hän sai oltuaan kolmas vapaan hiihtotavan 15 kilometrin kilpailussa Beitostølenissä marraskuussa 2009. Ensimmäisen osakilpailuvoittonsa hän saavutti Davosin 15 kilometrin vapaan hiihtotavan kilpailussa 12. joulukuuta 2009. 

Tour de Skillä 2010–2011 Heikkinen voitti Oberstdorfissa käydyn 20 kilometrin yhdistelmäkilpailun. Tammikuussa 2015 Heikkinen sijoittui kolmanneksi Rybinskin 30 kilometrin yhdistelmäkilpailussa. Maailmancupkaudella 2015–2016 Heikkinen joutui jättämään kisoja väliin alkukaudesta, loukkaantumisen takia. Loppukausi sujui kuitenkin hyvin: Heikkinen sijoittui tammikuussa 2016 Tour de Skin loppunousun osuusajoissa kolmanneksi, maaliskuussa Heikkinen saavutti hiihdon maailmancupin uutuudessa Ski Tour Canadassa neljä palkintosijaa: Quebecissä hän oli vapaan 15 kilometrin takaa-ajon toinen, Canmoren 30 kilometrin yhdistelmäkilpailun kolmas, vapaan 15 kilometrin väliaikalähdön voittaja ja perinteisen 15 kilometrin takaa-ajon osuusaikojen toiseksi nopein. Heikkinen sijoittui Ski Tour Canadan kokonaiskilpailuissa kuudenneksi. 

Kaudella 2016–2017 Heikkinen sijoittui Lillehammerin Nordic Opening -tapahtumassa kolmanneksi ja oli nopein kiertueen päättäneellä takaa-ajo-osuudella. Hän sijoittui kolmanneksi myös Davosin 30 kilometrin vapaan hiihtotavan kilpailussa. Tour de Skillä hän oli Oberstdorfin takaa-ajokilpailun osuusaikojen nopein, sijoittui Val di Fiemmen 15 kilometrin perinteisen yhteislähtökilpailussa kolmanneksi ja oli viimeisen etapin osuusajoissa toinen. Kokonaiskilpailussa hän sijoittui viidenneksi. Maailmancupin kokonaiskilpailussa hän sijoittui viidenneksi ja normaalimatkojen cupissa kolmanneksi. Kaudella 2017–2018 Heikkinen sijoittui Rukan Nordic Opening -tapahtumassa kiertueen päättäneellä takaa-ajo-osuudella toiseksi.

Kaudella 2018–2019 Heikkinen keskeytti Tour de Skin 30. joulukuuta 2018 pidetyn kilpailun jälkeen ja jäi 2–3 viikon harjoitustauolle, koko alkukauden sujuttua huonosti.

 SM-kilpailut 
Heikkinen voitti Suomen-mestaruuden 10 kilometrin vapaan hiihtotavan kilpailussa Vaajakoskella 2014, 15 kilometrin vapaan kilpailussa Jämijärvellä 2013, Jämillä 2015 ja Imatralla 2016, 50 kilometrin vapaan hiihtotavan kilpailussa Rukalla 2015 sekä 7,5 kilometrin perinteisen hiihtotavan kilpailussa ja 15 kilometrin takaa-ajokilpailussa 2016. Lisäksi hän on saanut SM-kilpailuissa henkilökohtaisissa kilpailuissa hopeaa perinteisen tyylin 15 kilometrillä Jämillä 2009Jauhojärvi hallitsi SM-taistoa Jämillä Yle 10.1.2009 ja Keuruulla 2017 sekä 15 kilometrin vapaalla ja yhdistelmäkilpailussa Hakunilassa 2018. Pronssia hän on saavuttanut perinteisen tyylin 15 kilometrillä Tampereella 2006 ja Vantaalla 2014, vapaan tyylin 10 kilometrillä Keuruulla 2010Miehet 10 km (V), sm-hiihdot.fi, viitattu 23.1.2010 sekä 30 kilometrin perinteisellä Vaajakoskella 2014. Parisprintissä hän on saavuttanut pronssia Kuusamossa 2008 ja Kontiolahdella 2009Jylhä ja Jauhojärvi odotetun vahvoja mestareita Yle 27.3.2009 Viitattu 29.3.2009.

 Muuta 
Heikkinen palkittiin tammikuussa 2010 Suomen urheilugaalassa Vuoden läpimurto -palkinnolla.Matti Heikkinen teki Vuoden läpimurron

 Urheilu-uran jälkeen 
Syksyllä 2020 Heikkinen aloitti asiakkuuspäällikkönä Samppa Lajusen kiinteistösijoitusyhtiö Samla Capitalissa. Syksyllä 2021 hän siirtyi kuitenkin entisen sponsorinsa yhdyskuntarakentaja GRK Infran markkinointi- ja viestintäjohtajaksi. Tapio Korjuksen pyynnöstä hän ryhtyi myös Kilpa- ja huippu-urheilun tutkimuskeskus Kihun hallituksen jäseneksi kaudeksi 2022–2024. Suomen Olympiakomitea valitsi Heikkisen huippu-urheiluyksikön johtajaksi heinäkuussa 2022. Hän aloitti pestinsä 1. syyskuuta. Olympiakomitean johto ilmoitti 11. syyskuuta 2024 Pariisin olympiakisojen huonon urheilumenestyksen jälkeen, että Heikkinen ei jatka tehtävässään.

 Yksityiselämä 

Heikkinen on naimisissa Suvi Heikkisen kanssa.http://yle.fi/uutiset/matti_heikkisen_taloon_tullee_suuri_suksivarasto/5063133 Heillä on vuonna 2010 syntynyt poika ja vuosina 2013 ja 2017 syntyneet tytöt.http://www.ksml.fi/uutiset/viihde/il-matti-heikkinen-vetaa-jouluna-yli-kilon-kinkkua/983263http://www.iltasanomat.fi/maastohiihto/art-1288563768608.html  

Heikkinen on asunut Jyväskylässä vuodesta 2003 lähtien. Hän on opiskellut Jyväskylän yliopiston kauppakorkeakoulussa pääaineenaan markkinointi ja valmistunut kauppatieteiden kandidaatiksi vuonna 2019.http://www.asuntomessut.fi/ajankohtaista/maailmanmestari-matti-heikkinen-haluaa-asettua-jyv-skyl-n

 Maailmancupin palkintosijat 
 Päivä Kilpailupaikka Maa Matka Sijoitus 21. marraskuuta 2009  Beitostølen    15 km (v) väliaikalähtö  3. 12. joulukuuta 2009  Davos    15 km (v) väliaikalähtö  1. 2. tammikuuta 2010  Oberhof    15 km (p) takaa-ajo*  3. 3. tammikuuta 2011  Oberstdorf    10 km (p) + 10 km (v) yhdistelmäkilpailu*  1. 25. tammikuuta 2015  Rybinsk    15 km (p) + 15 km (v) yhdistelmäkilpailu  3. 10. tammikuuta 2016  Val di Fiemme    9 km (v) takaa-ajo*  3. 9. maaliskuuta 2016  Canmore    15 km (p) + 15 km (v) yhdistelmäkilpailu*  3. 11. maaliskuuta 2016  Canmore    15 km (v) väliaikalähtö*  1. 12. maaliskuuta 2016  Canmore    15 km (p) takaa-ajo*  2. 4. joulukuuta 2016  Lillehammer    15 km (p) takaa-ajo*  1. 2.−4. joulukuuta 2016  Lillehammer    Nordic Opening   3. 10. joulukuuta 2016  Davos    30 km (v) väliaikalähtö  3.7. tammikuuta 2017  Val di Fiemme    15 km (p) yhteislähtö*  3.8. tammikuuta 2017  Val di Fiemme    9 km (v) takaa-ajo*  2.26. marraskuuta 2017  Ruka    15 km (v) takaa-ajo*  2. 
(*Tour de Skin tai muun etappikilpailun osakilpailu)

 Sijoitukset maailmancupin kokonaiskilpailussa 

 2004–2005: 156. (1)
 2006–2007: 169. (1)
 2007–2008: 65. (85)
 2008–2009: 30. (263)
 2009–2010: 13. (443)
 2010–2011: 25. (280)
 2011–2012: 44. (209)
 2012–2013: 39. (222)
 2013–2014: 28. (264)
 2014–2015: 20. (328)
 2015–2016: 17. (574)
 2016–2017: 5. (869)
 2017–2018: 35. (197)
 2018–2019: 120. (12)

(Suluissa maailmancupin pisteet kausittain)

 Lähteet 

 Aiheesta muualla 

 Yle Elävä arkisto: Matti Heikkiselle MM-yllätyspronssi
 Matti Heikkisen kotisivut

Luokka:Suomalaiset maastohiihtäjät
Luokka:Suomalaiset urheiluvaikuttajat
Luokka:Vuonna 1983 syntyneet
Luokka:Elävät henkilöt